૨૯ એપ્રિલના રોજ અમદાવાદ ખાતે વિશ્ર્વ સંવાદ કેન્દ્ર, ગુજરાત દ્વારા દેવર્ષિ નારદ જયંતિ નિમિત્તે પત્રકાર સન્માન સમારોહનું આયોજન કરવામાં આવ્યું હતું. સમારોહમાં પત્રકારત્વનાં ક્ષેત્રમાં વિશેષ પ્રદાન માટે શ્રી જપનભાઈ પાઠક, દેશગુજરાત.કોમ (સાયબર જર્નાલીઝમ), સુશ્રી આરતીબહેન પટેલ, ૯૪.૩ માય એફ.એમ. (રેડિયો જર્નાલીઝમ), શ્રી કૌશિકભાઈ મહેતા, તંત્રીશ્રી ફૂલછાબ (પ્રિન્ટ મીડિયા), શ્રી નિર્ણય કપૂર, સબ એડિટર ઇન્ડિયા ટી.વી. (ઇલેક્ટ્રોનિક મીડિયા)ને સન્માનિત કરવામાં આવ્યા. આ અવસરે વરિષ્ઠ લેખક, પ્રકાશક શ્રી નગેન્દ્ર વિજય (સફારી મેગેઝિન) તથા શ્રી ઝવેરીલાલ મહેતા, ફોટો જર્નાલિસ્ટ, ગુજરાત સમાચારને વિશેષ સન્માન (લાઇફ ટાઈમ એચિવમેન્ટ)થી સન્માનિત કરવામાં આવ્યા હતા.